| Medaljeoversikt |
| --- |
| Konkurrerte for Norges flagg Norge |
| Skiskyting |
| Skiskyting Verdensmesterskap |
| Bronse | 2012 Ruhpolding |  stafett |

**Elise Ringen** (født 11. november 1989) er en norsk skiskytter og langrennsløper som representerer Meråker skiskytterklubb (MSSK). Hun er tvillingsøster til Ada Ringen, som også er tidligere langrennsløper og skiskytter.

Junior
------

Innen skiskyting har hun en rekke medaljer som junior. I 2006 vant hun sin første gullmedalje, da hun vant 7,5 km fellesstart på Nordåsen skistadion, fire sekunder foran Ane Stenset. I tillegg fikk hun to bronsemedaljer; på normaldistanse, vunnet av Frida Schneider, og på sprinten, vunnet av Marie Hov. Året etter, i 2007, ble det gull på sprinten og bronse på stafett og fellesstart. Ved junior-NM 2008 vant hun både normaldistanse, foran Karianne Grue Tufte, og stafetten sammen Ada Ringen og Elise Jørstad Sandvik. I tillegg fikk hun sølv på sprinten, bak Synnøve Solemdal.

I junior-NM 2010 vant hun sprinten individuelt, og hun fikk også gull på stafetten sammen Ada Ringen og Ane Skrove Nossum.

I 2007 deltok hun i junior-NM i langrenn, og fikk to gull og et sølv i klassen K18. Individuelt vant hun gull på både 5 km klassisk og 10 km fri fellesstart. I tillegg var hun med på Nord-Trøndelags lag 1, som fikk sølv på stafetten. De andre utøverne på laget var Kristin Gausen, Laila Kveli og Marthe Kristoffersen.

Internasjonalt markerte hun seg i junior-VM i 2007 med to fjerdeplasser og i 2008, da hun fikk sølv på sprinten, bak Maren Hammerschmidt. Dagen etter gikk hun inn til bronse på jaktstarten.Hun tok samme år gull på normaldistansen under EM i juniorklassen.

Senior
------

Under NM-senior i Folldal 2007 ble det gull på stafetten sammen med Ada Ringen og Anne Ingstadbjørg. Ringen deltok ved EM-senior i skiskyting 2008, der hun endte på 20.-plass. I 2010 deltok hun i NM i skiskyting, og greide her ellevteplass på 7,5 km.I VM i Ruhpolding 2012 oppnådde hun bronse på stafetten sammen med Fanny Welle-Strand Horn, Synnøve Solemdal og Tora Berger. Ringen var også med i den norske skiskyttertroppen i Sotsji, og oppnådde en 24.-plass på normaldistansen.

Referanser
----------

1. ↑  NM skiskyting for juniorer
2. ↑  NM-junior, normalprogram – Offisiell resultatliste for Kvinner 19 år[*død lenke*] (PDF)
3. ↑  NM-junior, sprint – Offisiell resultatliste for Kvinner 19 år[*død lenke*]
4. ↑  «Medaljevinnere i NM Langrenn for Juniorer (1992 – 2009)». Arkivert fra originalen 25. november 2013. Besøkt 31. januar 2011.
5. ↑  NM jr. stafett 2007 – Stafett Kvinner junior
6. ↑  Stjørdalens Blad – *VM-sølv til Elise* Arkivert 27. januar 2008 hos Wayback Machine.
7. ↑  Stjørdalens Blad – *Bronse til Elise*[*død lenke*]
8. ↑  Stjørdalens Blad – *Fem bom for Elise*[*død lenke*]
9. ↑  Aftenposten.no – *NM skiskyting fredag*
10. ↑

Eksterne lenker
---------------

* (en) Elise Ringen – Olympics.com Rediger på Wikidata

* (en) Elise Ringen – Olympedia Rediger på Wikidata

* (en) Elise Ringen – Sports-Reference (OL-resultater – arkivert) Rediger på Wikidata

* (en) Elise Ringen – FIS (langrenn) Rediger på Wikidata

* (en) Elise Ringen – IBU Rediger på Wikidata

* (en) Elise Ringen – biathlon.com.ua Rediger på Wikidata

* (en) Elise Ringen – TheSports.org Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Prabook
 |